Ir-Regolament tal-Kummissjoni (KEE) Nru 440/2003
ta’ l-10 ta’ Marzu 2003
li jemenda r-Regolament (KEE) Nru 2676/90 li jiddetermina l-metodi tal-Komunità għall-analiżi ta’ l-inbejjed
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 1493/1999 tas-17 ta’ Mejju 1999 dwar l-organizzazzjoni komuni tas-suq fl-inbid [1], kif l-aħħar emendat bir-Regolament (KE) Nru 2585/2001 [2], u partikolarment l-ewwel subparagrafu ta’ l-Artikolu 46 (3) tiegħu,
Billi:
(1) L-Anness tar-Regolament tal-Kummissjoni (KEE) Nru 2676/90 [3], kif l-aħħar emendat bir-Regolament (KE) Nru 1622/2000 [4], jiddeskrivi l-metodi ta’ l-analiżi.
(2) Il-metodu ta’ l-analiżi għall-aċidu D-maliku adattat għall-kejl ta’ livelli baxxi misjuba fl-inbejjed kien ġie żviluppat u vvalidat b’konformità ma kriterja internazzjonali rikonoxxuta. L-Uffiċċju Internazzjonali tad-Dwieli u l-Inbid adotta d-deskrizzjoni ta’ dan il-metodu ġdid fl-Assemblea Ġenerali tiegħu f’Ġunju 2002.
(3) Metodu ġdid għad-determinazzjoni tar-relattività ta’ iżotopu tal-karbonju ta’ l-etanol ta’ l-inbid jew ta’ l-etanol akwistat mill-fermentazzjoni ta’ masti ta’ l-għeneb, masti kkonċentrati ta’ l-għeneb jew masti kkonċentrati ta’ l-għeneb li jkunu ġew rattifikati, kien ġie żviluppat u vvalidat b’konformità ma kriterja internazzjonali rikonoxxuta. L-Uffiċċju Internazzjonali tad-Dwieli u l-Inbid adotta d-deskrizzjoni ta’ dan il-metodu ġdid fl-Assemblea Ġenerali tiegħu fl-2001.
(4) L-użu ta’ dawn il-metodi jista jassigura kontroll aħjar tal-kwalità u ta’ l-awtentiċità ta’ l-inbid u jipprevjenti kwistjonijiet maħluqha mil-applikazzjoni ta’ metodi ta’ testijiet ta’ anqas eżattezza, partikolarment f’dak li jirrigwardja t-tisħieħ b’taħlitiet ta’ zokkrijiet ta’ diversi oriġini u l-aċidifikazzjoni ta’ l-inbejjed bl-użu ta’ l-aċidu maliku.
(5) Il-metodu eżistenti dwar id-doża ta’ l-aċidu D-maliku deskritt fl-Anness tar-Regolament (KEE) Nru 2676/90 għandu jkun issupplementat bid-deskrizzjoni tal-proċedura għad-determinazzjoni ta’ livelli baxxi u d-deskrizzjoni ta’ metodu iżotopiku ġdid tal-karbonju fl-etanol għandha tkun miżjuda.
(6) Il-miżuri li hemm provvediment dwarhom f’dan ir-Regolament huwa bi qbil mal-opinjoni tal-Kumitat ta’ Ġestjoni għal-Inbid,
ADOTTAT DAN IR-REGOLAMENT:
Artikolu 1
L-Anness mar-Regolament (KEE) Nru 2676/90 huwa hawnhekk emendat kif ġej:
1. Fil-Kapitolu 20, "Aċidu D-maliku", il-punt 8 huwa mibdul bl-Anness I t’hawnhekk.
2. Il-Kapitolu 45 fl-Anness II t’hawnhekk huwa miżjud.
Artikolu 2
Dan ir-Regolament għandu jidħol fis-seħħ fis-seba’ jum ta’ wara l-pubblikazzjoni tiegħu fil-Ġurnal Uffiċjali ta’ l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fl-10 ta’ Marzu 2003.